
Y Cyfnod Sylfaen a Phlentyndod Cynnar: Safbwyntiau beirniadol

AMCAN(ION)
· Ystyried yn feirniadol ddatblygiad hanesyddol cwricwlwm y Cyfnod Sylfaen yng Nghymru yng ngoleuni trafodaethau cyfredol ynghylch dysgu ac addysg blynyddoedd cynnar.
· Gwerthuso’n feirniadol safle’r plentyn fel dysgwr o fewn arferion addysgegol sy’n gysylltiedig â’r Cyfnod Sylfaen a dysgu yn ystod plentyndod cynnar.
· Dadelfennu’r amrywiol rolau mae’r oedolyn yn eu chwarae o fewn arfer y Cyfnod Sylfaen ac o fewn prosesau dysgu plant ifanc er mwyn llywio datblygiadau o ran arfer addysgegol yn y blynyddoedd cynnar.
DEILLIANNAU DYSGU
Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i:
· Egluro a dadansoddi’n feirniadol y tensiynau sy’n gynhenid yn natblygiad y Cyfnod Sylfaen a dangos sut mae’r rhain wedi’u mynegi mewn gwerthusiadau dilynol o’r fenter bolisi.
· Dadelfennu rhannau o arfer y Cyfnod Sylfaen a/neu ddarpariaeth plentyndod cynnar i fynegi rôl yr oedolion a safbwynt y plentyn sy’n dysgu o fewn hynny.   
· Mynd i’r afael yn feirniadol â llenyddiaeth ryngwladol ynghylch dysgu ac addysg blynyddoedd cynnar. 
· Mynegi a chyfiawnhau’r gwelliannau sydd eu hangen i arfer addysgegol mewn meysydd dysgu cynnar penodol. 
Manylion y Sesiynau
Sylwer: Bydd disgwyl i chi ymgymryd â gwaith darllen a pharatoi ymlaen llaw cyn pob sesiwn. Cewch wybod am y deunydd hwn o leiaf wythnos, ac fel arfer bythefnos, ymlaen llaw trwy Moodle.  
	Sesiwn 
	Ffocws a deilliant 

	Paratoi:
Darllen ymlaen llaw cyn Diwrnod 1
· Trosolwg hanesyddol o’r CS 
· Gwerthusiad o’r CS
	Cyn Diwrnod 1: 
Darllenwch y canlynol:
· Y Cyfnod Sylfaen (diwygiwyd 2015)
· Model rhesymeg polisi WISERD ar gyfer y Cyfnod Sylfaen 
· Archwiliad annibynnol o’r Cyfnod Sylfaen  
Efallai y byddwch yn dymuno darllen: 
· Erthygl yng Nghylchgrawn Addysg Cymru/WJE: the Foundation Phase – time to grow up
SYLWER: Peidiwch â dosbarthu’r deunydd hwn mewn unrhyw fodd.  
Ystyriwch:
· A yw’r Cyfnod Sylfaen mewn cyflwr da? 
· Sut gwyddoch chi?
Paratowch: 
· Un cwestiwn, neu syniad, am y CS yr hoffech chi gychwyn trafodaeth arno gyda’ch cyfoedion.

	13-10-18
Diwrnod wyneb yn wyneb 
9.30am – 3.30pm
	Cwestiynau Allweddol: 
1. Sut mae’r plentyn ifanc yn dysgu a beth ddylai’r oedolyn ei wneud i gefnogi’r broses hon? 
2. Sut mae cysyniadu cymhwysedd? Sut mae hyn yn llywio ein penderfyniadau?

	25-10-18
Gweminar 5-7pm
	Cwestiynau Allweddol: 
1. Beth yw nodweddion ansawdd da mewn Addysg a Gofal Plentyndod Cynnar? 
2. Pa dybiaethau ynglŷn â’r plentyn sy’n dysgu sydd wrth wraidd y rhain?  

	08-11-18
Gweminar 5-7pm
	Cwestiynau Allweddol: 
3. Beth yw ‘chwarae’ mewn lleoliadau Addysg a Gofal Plentyndod Cynnar?
4. Beth yw rôl yr oedolyn o fewn chwarae plant mewn Addysg a Gofal Plentyndod Cynnar?  Pam?

	15-11-18
Tiwtorialau i’w bwcio 5-7pm
	Cymorth gyda’r Asesiad / Cyflwyniad 

	22-11-18
Gweminar/Cyfraniad i ddiwrnod ymchwil yr Athrofa 5-7pm
	Symposiwm yn rhan o ddiwrnod ymchwil yr Athrofa 
Cwestiynau allweddol: 
5. Sut, ac yn erbyn pa safon, ydych chi’n asesu dysgu plant ifanc ar hyn o bryd? Pam? 
6. Pa fodelau cymhwysedd sydd wrth wraidd yr asesu hwn?

	08-12-18 
Diwrnod wyneb yn wyneb 
9.30am – 3.30pm
	Cwestiynau allweddol:
7. A yw’r theori posibiliadau (affordance theory) yn ein helpu i ddeall y mannau lle rydym yn gweithredu? 
8. Beth yw’r plentyn ‘iach’? 
9. Pa mor dda ydyn ni’n cysyniadu llesiant? A oes dulliau eraill o gysyniadu llesiant?  
10. Pa ddull(iau) o gysyniadu llesiant sy’n ymhlyg yn Dyfodol Llwyddiannus/Deddf Llesiant Cenedlaethau’r Dyfodol/y Cyfnod Sylfaen?
Cynnal adolygiad cymheiriaid o’r cyflwyniadau drafft ar gyfer elfen asesu 2 

	13-12-18
Tiwtorialau i’w bwcio 5-7pm
	Cymorth gyda’r asesiad 



Asesu 
Elfen Asesu 1 - 25% 
Ymateb ysgrifenedig beirniadol a chryno i ddatganiad pryfoclyd ar ffurf erthygl  sy’n ymwneud ag arfer (1800 o eiriau).
‘Mae’r Cyfnod Sylfaen wedi arwain at ymagwedd ‘laissez faire’ at addysgeg y blynyddoedd cynnar yng Nghymru’.  Ystyriwch y gosodiad hwn yn feirniadol a rhowch ymateb ysgrifenedig ar ffurf erthygl 1800 o eiriau a fwriedir ar gyfer cynulleidfa o ymarferwyr.  
Elfen Asesu 2 - 75% 
Cyflwyniad (8 munud, 25%) ac adroddiad academaidd cysylltiedig  (4000 o eiriau, 50%)
Bydd y myfyriwr yn dewis UN o’r opsiynau canlynol. Er mwyn dewis opsiwn 1 dylai’r myfyriwr fod yn gweithio mewn lleoliad Cyfnod Sylfaen neu flynyddoedd cynnar, neu’n gallu cael mynediad rheolaidd i sefydliad o’r fath. 
Naill ai: 
Nodwch faes penodol o ddarpariaeth Addysg a Gofal Blynyddoedd Cynnar fel eich ffocws. Lluniwch a chyfiawnhau’n feirniadol ymyrraeth i wella arfer mewn lleoliad Cyfnod Sylfaen neu blentyndod cynnar. Dylech ystyried yn feirniadol a chyfiawnhau’r syniadau o ‘ansawdd’ a ‘gwelliant’ sydd ymhlyg yn eich gwaith. 
Cyflwynwch eich gwaith ar ffurf cyflwyniad 8 munud i gynhadledd gydag adroddiad academaidd cysylltiedig 4000 o eiriau. Dylai’r adroddiad academaidd gynnwys cyfiawnhad a ystyriwyd yn feirniadol o blaid eich ymyrraeth ddewisedig. 
Neu: 
Ystyriwch yn feirniadol oblygiadau Deddf Llesiant Cenedlaethau’r Dyfodol o ran strategaethau addysgegol a gyflwynir yn y Cyfnod Sylfaen neu mewn darpariaeth plentyndod cynnar yn gyffredinol. Dylech ddangos dealltwriaeth feirniadol o’r dulliau o gysyniadu llesiant a dysgu cynnar sydd wrth wraidd eich ymateb.  
Cyflwynwch eich ymateb ar ffurf cyflwyniad 8 munud i gynhadledd gydag adroddiad academaidd cysylltiedig 4000 o eiriau. Dylai’r adroddiad academaidd gynnwys cyfiawnhad a ystyriwyd yn feirniadol o blaid eich ffocws ar strategaethau addysgegol penodol. Sylwer bod yr ymadrodd ‘addysgegol’ yn cynnwys prosesau asesu ac adrodd yn ogystal â darpariaeth.  
Darllen Allweddol
Hanfodol: 
Darllenwch erthyglau yn y cylchgronau canlynol:
Early childhood education 
European early childhood education research journal
International journal of early childhood education research.
Early education 
Asia-pacific journal of research in early childhood education 
Early childhood research and practice: ECRP
Argymhellir: 
Mae llu o lyfrau yn canolbwyntio ar theori, darpariaeth ac arfer blynyddoedd cynnar ar gael o’r llyfrgell a bydd pob un ohonynt o ryw ddiddordeb. Isod nodir rhai o’r llyfrau hynny, ac maent yn cwmpasu amrediad y modwl yn gyffredinol. 

